text: Stórur spenningur var undan dystinum í dag. Hetta var fyrsti Effo dysturin hjá NSÌ eftir at nýtt graslíki er lagt á vøllin við Løkin. Tí vónaðu og væntaðu tey flestu úr Runavík, at okkara menn vóru sera uppsettir til dystin. Hinvegin var KÌ í tí støðu at bert ein sigur kundi brúkast, tí liðið er í niðurflytingar vanda.
text: #000001
text: Àðrenn dysturin varð bríkslaður í gongd var 1 minutt tøgn, til at minnast Reimar Djurhuus, sum doyði í syndarligari vanlukku á Argjum leygardagin.
text: #000002
text: NSÌ legði gott út frá dystarbyrjan. Okkara framrættaðu leikarar løgdu eitt agressivt trýst høgt uppí á á KÌ hálvuni. Hetta gjørdi at KÌ hevði stórar trupulleikar í uppspælinum og høvdu nokk við at sparka bóltin burtur.
text: #000004
text: Longu í 4 min er NSÌ nær við at leggja seg á odda. NSÌ vinnur bóltin eftir at KÌ hevur hornaspark. Àrni setur ferð á í okkara vinstru siðu og spælir bóltin hegnisliga innum KÌ verjuna til Klæmint, men í evstu løtu fær KÌ verjuleikari sparka bóltin til horna.
text: #000005
text: Ì 6 min leggur NSÌ seg á odda 1-0. Jonhard leggur eina frálíka avlevering innum KÌ verjuna til Klæmint í okkara høgru síðu.
  Klæmint temur innleggið og komin árakað KÌ 16 metrinum langar hann til bóltin eftir jørð vinstrumegin Meinhard Joensen, sum ongan møguleika hevði at bjargað góða og harða skotinum frá Klæminti.
text: #000006
text: Ì 10 min er NSÌ aftur uppá spæl. Pól Johannus vinnur nærdyst á miðvøllinum og setur ferð á í okkara vinstru síðu. Ùr 20 metra fjarstøðu leggur hann bóltin innum KÌ verjuna til Àrna sum hevur runnið seg leysan av KÌ verjuni, men í avgerandi løtuni rakar Àrni tíverri ikki bóltin.
text: #000007
text: Tað fyrsta korterið av fyrra hálvleiki var NSÌ spælstýrandi og við høgum trýsti uppi á vøllinum hevði KÌ stórar trupulleikar at skapa nakað frameftir.
text: #000008
text: Men so dovnaði NSÌ fullkomuliga og KÌ setti seg tungt á dystin tað sum var eftir av fyrra hálvleiki. Okkara menn tyktust ráðaleysir, sýndu lítlan stríðvilja og nógvar feilavleveringar vóru í uppspælinum.
text: #000009
text: KÌ frásegði sær ikki møguleikan tá NSÌ gav teimum intiativið og eftir stuttari løtu høvdu teir lagt seg á odda 2-1.
text: #000010
text: Ì 22 min fær Hjalgrím Eltør frítt spæl uttan fyri okkara brotssteig. Hann sleppur ótarnaður at reika uttan at nakar av okkara monnum ger eina heilhjartaða roynd at steðga honum. Hjalgrím ger ikki mætari enn at langa til bóltin úr 20 metra fjarstøðu og umvegis ein NSÌ verjuleikara situr bóltin upp í handara málhorni og KÌ javnar til 1-1.
text: #000011
text: Longu 6 min er aftur mál til KÌ. NSÌ kloddar bóltin burtur í egnum brotsteigi og tað endar við at bólturin verður lagdur fyri føturnar fyri á Páll Klettskarð. Páll takkaði fyri gávuna og setti bóltin trygt í netið til 2-1 til KÌ.
text: #000012
text: Ì 42 min leggur KÌ seg á odda 3-1. NSÌ leikari ger eitt heldur óneyðugt fríspark stutt uttan fyri okkara brotsteigi í vinstru síðu. Ìsak Simonsen verður settur at skjóta. Við einum hørðum dundurskoti hamrar hann bóltin í málið umvegis stongina. Eitt fantastiskt fríspark sum man sjáldan sær í føroyskum fótbólti og eitt upplagt boð uppá ársins mál í Effodeildini.
text: #000014
text: Samanumtikið, kann sigast um fyrra hálvleik at NSÌ legði betri út, men eftir 15 min lótu teir KÌ stýra dystinum fullkomuliga og tað útnyttaðu teir til fulnar við at skora 3 mál.
text: #000015
text: Hvat Heðin hevur sagt við okkara leikarar í hálvleiksteðginum, er ikki gott at vita. Men tað var eitt fullkomuliga hamskift lið sum kom á vøllin í seinna hálvleiki. NSÌ áttu allan seinna hálvleik sum hann var. KÌ kom næstan ikki framum miðjuna og hevði ikki eina vandamikla roynd á NSÌ málið í seinna hálvleiki.
  Okkara leikarar trýsti Kì arnir aftur á sína egnu hálvu og KÌ verjan sparkaðu bara bóltin burtur uttan nakað mál og mið.
text: #000016
text: NSÌ trýstið heldur fram og KÌ arnir koma næstan ikki framum miðjuna, men sparka bert bóltin av vandaleið.
text: #000019
text: Hetta gevur úrslit í 70 min tá NSÌ javnar til 3-3. Árni fylgir einum bólti upp inni í 5 metrinum hjá KÌ í okkara høgru síðu. Meinhard Joensen roynir at verja fyri men Àrni fær lobbað bóltin inn mitt fyri og har fær Klæmint umringaður av nógvum KÌ arum tveitt seg aftur og mestsum saksparkað bóltin í netið og harvið sítt triðja mál og hatrikk. Sikkun ein byrjan hjá okkara liðskipara á nýggja vøllinum við Løkin. Fantastiskt Klæmint.
text: #000020
text: Nú var eingin ivi um hvat NSÌ fór eftir, nevnliga øllum 3 tigunum og í 88 min leggur NSÌ seg á odda. Einar sendir eitt gott inlegg úr vinstru síðu inn í KÌ brotsteigin og har er Klæmint ósvitaliga sikkur og setir bóltin í málið til støðuna 4-3.
text: #000021
text: Ì seinastu min av vanligu leiktíðini koma blaðungu leikarnir, 17 ára gamli Haraldur Højgaard og 16 ára gamli Meinhard Olsen inn á vøllin fyri ávikavist Klæmint og Àrna.
text: #000022
text: Dómarin Rúni Gaardbo hevði lagt 6 min afturat vanligu leiktíðini og tá hann blásti dystin av fyri seinastu ferð, var ovurstór frøði.
text: #000023
text: Eitt ótrúligt comeback hjá NSÌ sum eftir at hava verið aftanfyri 3-1 í hálvleikinum varð vorðin til veruleika. Fantastiskt dreingir og hjartaliga tillukku við sigrinum.
  Einki er liðugt fyrr enn alt er liðugt og sum onkur plagar at taka til, at tað er í lagi at man spælir ein ringan dyst men tað er ófyrigevuligt at ein ikki stríðist fyri sigrinum. Hetta seinna vístu okkara menn í dag í seinna hálvleiki.
text: #000024
text: Næsti dystur hjá okkara monnum er longu aftur mikudagin. Har møtir NSÌ á útivølli EB/Streymi, sum vann ein knúsandi sigur á ÌF við Margáir í dag.
text: #000025
text: NSÍ tapti 2-1 móti B36 í Havn í dag. Klæmint Olsen skjeyt okkara mál. Undan dystinum í dag kundi roknast við, at ein sigur var ein treyt fyri, at vit skuldu fylgja við í oddastríðnum. Sum tað lagaði seg, við sigrum til HB í Fuglafirði og EB/Streym á Sandi, varð hetta eisini veruleiki, og við...
text: #000029
text: So var aftur dystur á skránnið. Hósdagin spælir NSÍ á útvølli ímóti AB. NSÍ hevur veruliga fingið gongd á, og hava vunnið 4 dystir á rað við málúrstøkuni 12-0. Hósdagin skal góða gongdin forseta, og er tørvur á øllum góðum kreftum uttanfyri vøllin, til at stuðla og hjálpa leikaranum. So latið okkum møta fjølment á...
text: #000032
text: Hósdagin kl 15.00 hava leikarar brúk fyri allari hjálp teir kunnu fáa. Fyrri dysturin endaði 2-2 í Klaksvík, so útgangsstøðið til dystin er gott. Men uppgávan er trupul, og tískil hava leikarar brúk fyri øllum stuðli teir yvirhøvur kunnu fáa, so at NSÍ verður at síggja í steypafinaluni tann 26. august á Tórsvølli. Heitt verður...
text: #000038
text: Razak dagsins maður móti EB/Streymi
text: #000041
text: Mánadagin leikti NSÍ 2-2 javnleik móti EB/streymi við Margáir. Dysturin var sera spennandi, og tvær ferðir megnaðu okkara menn at koma aftur í aftur, eftir at EB/Streymur hevði lagt seg á odda á heimavølli. Dysturin var vælspældur og ferðmikil. Síðani dystin hava tit atkvøtt um dagsins mann. 184 atkvøður vórðu givnar íalt. Greiði vinnarin hesa...
text: #000042